Ar berejou, er bourkou paoura ha disterra, a zo kempennet gant daouarn madelezus, ar beziou a zo bet renevezet, hag intanvezed, bugale, mignoned a weler vond hag o tond etre an tosennou douar gleb dindan pere e ma koachet korf eun tad, korf eur vam, korf eur wreg karet, korfik eur bugelik kez, hag a sonj a gement-se, e-lech lakaat an eneou mad da goueza en dizesper, a vrasa choaz o fizianz en madelez an Aotrou Doue, pehini a oar awalch pe da vare lakaat eun termenn da boaniou ar bed-ma.